החורף כאן: נהיגה בטוחה היא הדרך שלכם לשמור על החיים של היקרים לכם - מקומון רמת גן
ראשי » צרכנות » החורף כאן: נהיגה בטוחה היא הדרך שלכם לשמור על החיים של היקרים לכם
החורף כאן: נהיגה בטוחה היא הדרך שלכם לשמור על החיים של היקרים לכם
מנתונים שאספה עמותת אור ירוק עולה כי בחורף הקודם נפגעו בתאונות דרכים ברמת גן מעל 140 בני אדם, 12 מהם נפגעו באורח קשה ואדם אחד נהרג. על מנת שלא תכנסו לסטטיסטיקה הקשה, ליקטנו עבורכם טיפים לנהיגה בטוחה בחודשי החורף. דבר ראשון – הורידו את המהירות ב-10 קמ”ש ושמרו מרחק
בתחילת השבוע עברה מדינת ישראל לשעון חורף: החשיכה מקדימה להגיע ואיתה גם הגשמים שהופכים את הכבישים לחלקים וכן ערפל, שלוליות ענק בדרכים ואפלוליות לאורך שעות היממה המאפיינים את העונה הקרה בשנה. על פי נתוני עמותת אור ירוק המבוססים על נתוני הלמ”ס עולה כי בחורף שעבר (חודשים נובמבר 2018 עד מרץ 2019) נפגעו בתאונות דרכים 9,317 בני אדם. וברמת גן ספציפית נפגעו בחורף אשתקד 144 בני אדם, אדם אחד מתוכם נהרג ו-12 נפצעו באורח קשה.
עוד עולה מהנתונים, כי במהלך חודשים אלו, נהרגו בישראל 145 בני אדם בתאונות דרכים, ו-931 נפצעו באורח קשה. המשמעות היא שבמהלך חמשת חודשי החורף בשנה החולפת בכל יום בממוצע נהרג אדם בתאונת דרכים. נזכיר כי רק בסוף השבוע האחרון, הסופ”ש החורפי הראשון לעונה, נהרגו בכבישים תשעה בני אדם, בתאונות שונות שחקירת נסיבותיהן טרם הסתיימה.
נהיגת חורף. צילום: אור ירוק
ארז קיטה, מנכ”ל עמותת אור ירוק: “בעונת החורף נדרשים כל הגורמים להיערכות מיוחדת בדרכים. על משרד התחבורה והבטיחות בדרכים להגביר את ההסברה בנוגע לסכנות הנובעות מתנאי מזג האוויר המשתנים ולהעלות את המודעות לאופן הנהיגה המתאים לחורף וכן לעודד את הנהגים להכין את רכבם לכבישים החלקים ולהצטברויות המים שנוצרות. ראשי הרשויות צריכים במקביל להיערך בטרם התגברות הגשמים ולהשקיע בשיפור התשתיות בדרכים העירוניות, לתקון בורות וליקויים בכביש, לנקות את תעלות הניקוז ולמנוע מבעוד מועד הצפות וקריסת תשתיות. בהיערכות מוקדמת מתאימה, בשילוב כוחות של כל הגורמים, נוכל למנוע תאונות ונפגעים רבים”.
כך תנהגו בחורף
סעו לאט: יש להוריד את מהירות הנסיעה ב-10 קמ”ש לפחות ולהגדיל את המרחק מכלי הרכב שמלפנים.
אור ירוק בטיחות בדרכים נהיגת חורף